बर्दघाट उद्योग बाणिज्य संघको आयोजनामा कार्तिक ३० गते देखि सुरु हुने तेश्रो कृषि पर्यटन तथा औधोगीक ब्यापार मेला २०७५को तयारी तिब्र पारिएको छ । ब्यापार मेला लाग्ने स्थलमा अहिले स्टल निर्माण कार्य संगै बाल उद्यायन निर्माण कार्य चलिरहेको छ ।
मेलामा २ सय स्टल निर्माण हुनेछन् । मेला आयोजना हुने मिति नजिकिदै गर्दा आवश्यक संरचना निर्माण कार्यलाई तिब्रता दिईएको सहासचिव लेखनानथ न्यौपानेले बताउनुभयो । मेलालाई ब्यबस्थीत गर्नका लागि विभिन्न उपसमिति समेत गठन गरिएको र उपसमितिले आफ्नो जीम्मेवारी अनुसारको काम गरिरहेको अध्यक्ष मिनराज शर्माले बताउनुभयो ।
मेलाको प्रचार प्रसारका लागि विभिन्न ठाउहरुमा ब्यानर राख्नेकाम सुरु गरिसकीएको र संचार माध्यम मार्फत पनि बढि भन्दा बढि सुचना प्रवाह गरिने प्रचार प्रसार संयोजक प्रदिप सुवेदीले बताउनुभएको छ । स्थानिय उत्पादनको बजारीकरण, पर्यटकिय स्थलको प्रचार प्रसार संगै औधोगीक क्षेत्रको प्रचार प्रसार र राष्ट्रिय अन्तराष्ट्रिय स्तरमा बजार विस्तारका लागि मेला महत्वपूर्ण सावित हुने अध्यक्ष शर्माले बताउनुभएको छ ।